อยากสอบถามค่ะ คือฉีดยาคุมวันที่7 ตอน5โมงเย็นอะค่ะแล้วมีอะไรกับแฟนวันที่13 จะท้องไหมค่ะ
สวัสดีค่ะ ภัคจิรา ทองดา,หากได้ฉีดยาคุมกำเนิดภายในไม่เกิน 5 วันนับตั้งแต่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที และสามารถที่จะมีเพศสัมพันธ์หลังฉีดได้เลย แต่หากเลย 5 วันนับตั้งแต่มีประจำเดือนมาไปแล้ว ต้องรออย่างน้อย 7 วัน เพื่อให้ยาฉีดคุมกำเนิดออกฤทธิ์เสียก่อน ดังนั้นหากได้ฉีดเมื่อเลย 5 วันนับจากมีประจำเดือนมาไปแล้ว โดยฉีดวันที่ 7 ก.ค. หากมีเพศสัมพันธ์ในวันที่ 13 ก.ค. ก็อาจมีโอกาสที่จะตั้งครรภ์ได้ เนื่องจากยาฉีดอาจยังไม่สามารถออกฤทธิ์ได้เต็มประสิทธิภาพ